კოსტა-რიკა

კოსტა-რიკა (), ედომუშამი ოფიციალური ჯოხოდვალა კოსტა-რიკაშ რესპუბლიკა () — სახენწჷფო ცენტრალურ ამერიკას. ოორუეშე უხურგანს ნიკარაგუა, ობჟათე -ბჟაეიოლშე — პანამა, ბჟადალშე — რჩქალი ოკიანე, ბჟაეიოლშე — კარიბიშ ზუღა.

1949 წანას, კოსტა–რიკაქ კონსტიტუციურო გაუქვუ აკოანჯარაფილი ნძალეფი. კოსტა-რიკა აკა ლათინურამერიკული ქიანა რე, ნამუთ მოსოფელიშ 22 არძოშე ჯვეში დემოკრატიული სახენწჷფოშ ერკებულშა მიშმურს. კოსტა–რიკას წიმიულირი აბანი უკებჷ ლათინურ ამერიკაშ ქიანეფს შქას ადამიერული გოვითარაფაშ ინდექსიშ თოლოზირუეთ. 2011 წანაშ მუნაჩემეფით, ქიანა თე მაძირაფალით მოსოფელს 69–ა აბანსი რე. pp. 4, 42 (see Table 2.4 and Box 2.10) and 128

გოეროშ გოვითარაფაშ პროგრამაშ 2010 წანაშ მოშინუას ნარაგადუე, ნამჷ-და კოსტა–რიკა ართ–ართი თი ქიანეფშე რე, სოდეთ ადამიერული გოვითარაფა ძალამი მაღალი რე, ვინემ თე ქიანაჯგურა მიშნაველეფიშ მაღვენჯი შხვა ქიანეფი. კინე თე პროგრამაშ 2011 წანაშ მუნაჩემეფით, კოსტა–რიკა შინელი რე ელმოლიშ ჸინჩიერ გოვითარაფაშ ჯგირ მასრულებერო, ნამუსჷთ ადამიერული გოვითარაფაშ დო უწორწობაშ ძალამ ჯგირი მუნაჩემეფი უღუ, ვინემ რეგიონიშ შხვა ქიანეფს. კინე თე ბორჯის, თინა აკა ქიანა რდჷ, ნამუქჷთ ელმოლიშ დგომარობას გერსხილი ხუთხოლო კრიტერიუმი დაბაღინუნ. 2012 წანაშ მუნაჩემეფით, კოსტა–რიკა Environmental Performance Index–იშ მაძირაფალით მოსოფელს მახუთა რე, ამერიკას - მაართა.

2007 წანას, კოსტა–რიკაშ თარობაქ გაცხადჷ თი გეგმეფშენი, ნამუშ მეჯინათ 2021 წანაშო კოსტა–რიკაქ მოსოფელს მაართა კარბონ–ნეიტრალური ქიანაქ ოკო იჸუას. 2009 წანას New Economics Foundation–ქ (NEF) კოსტა–რიკა ბედინერობაშ ოერეფოშქაშე ინდექსიშ მეჯინათ კოსტა–რიკა მოსოფელს მაართა აბანს მიშინუ, კინე თეჯგურა პოზიცია ქიანაქ 2012 წანას ხოლო დეკინჷ. თაშნეშე NEF–ქ 2009 წანას, კოსტა–რიკა მიშინუ მოსოფელიშ არძოშე წვანე ქიანათ. 2012 წანას, კოსტა–რიკა მაართა ქიანა რდჷ ამერიკას, ნამუქჷთ რეკრეაციული მაჯინობა ივარუ.http://www.rawstory.com/rs/2012/10/03/costa-rica-set-to-ban-hunting-a-first-in-the-americas/

 გეოგრაფია 
ქიანაშ დიდ ნორთი უკებჷ ვულკანურ ქჷნდჷრეფს კორდილიერა-დე-გუანაკასტეს დო კორდილიერა-სენტრალს. თე ბოლოშ ობჟათე-ბჟადალშე იდვალუაფუ ვულკანური პლატო, ნამუშ ობჟათე-ბჟადალი კირდეს ეპონილი რე კორდილიერა-დე-ტალამანკა (გვალა ჩირიპო-გრანდე, 3820 მ). ოორუეშ დო ზუღაშ მანგას რზენეფი რე.

 ადმინისტრაციულ-ტერიტორიული დორთუალა 
კოსტა-რიკა ირთუ 7 პროვინციათ:

 ალახუელა 
 კარტაგო
 გუანაკასტე
 ერედია
 ლიმონი
 პუნტარენასი
 სან-ხოსე

პროვინციეფი ირთუ კანტონებო, ნამუშ ედომუშამი მუდანობა რე - 90. კანტონეფს მართუნა მერეფი, ნამუსჷთ გიშმაგორუნა 4 წანაშ ხანით.

 ლიტერატურა 

 სქოლიო 


კატეგორია:ცენტრალური ამერიკაშ ქიანეფი
კატეგორია:ესპანურნინამი ქიანეფი
კატეგორია:გოეროშ მაკათური სახენწჷფოეფი
კატეგორია:ოორუე ამერიკაშ ქიანეფი